Държавен вестник, бр. 61, 2025 г., стр. 201

БРОЙ  61	
Д Ъ Р Ж А В Е Н  В Е С Т Н И К 	
СТР.  201  
РЕШЕНИЕ № 7943
от 16 юли 2025 г.
по административно дело № 4496 от 2025 г.
Върховният административен съд на Ре­
публика България – петчленен състав – I ко­
легия, в съдебно заседание на пети юни две 
хиляди двадесет и пета година в състав: пред­
седател: Мариника Чернева, членове: Йордан 
Константинов, Красимир Кънчев, Емилия 
Иванова, Цветанка Паунова, при секретар 
Анна Ковачева и с участието на прокурора 
Никола Невенчин изслуша докладваното от 
председателя Мариника Чернева по админи­
стративно дело № 4496/2025 г.
Производството е по реда на чл. 208 във 
връзка с чл. 185 и следващите от Админи­
стративнопроцесуалния кодекс (АПК).
Образувано е по касационна жалба, пода­
дена от Министерския съвет на Република 
България чрез пълномощника В. Ангелов, и 
по касационна жалба, подадена от Държав­
на агенция „Национална сигурност“ чрез 
процесуалния си представител юрисконсулт 
Ж. Вучкова, против Решение № 2735 от 
18.03.2025 г., постановено по административно 
дело № 8239/2024 г. по описа на Върховния 
административен съд, осмо отделение, с кое­
то са отменени разпоредбите на чл. 64, ал. 3 
от Правилника за прилагане на Закона за 
мерките срещу изпирането на пари, приета с 
§ 28 от Постановление № 42 от 10.03.2020 г. на 
Министерския съвет на Република България, 
обн. в ДВ, бр. 21 от 13.03.2020 г., в частта 
относно думите: „(…) членовете на адвокат­
ските колегии (…), представят съответно на 
адвокатските съвети на адвокатските колегии 
(…), декларация съгласно образец, утвърден 
от директора на Дирекция „Финансово разуз­
наване“ на Държавна агенция „Национална 
сигурност“ и публикуван на интернет стра­
ницата на Държавна агенция „Национална 
сигурност“.
В касационната жалба на Министерския 
съвет са изложени подробни съображения 
за неправилност на обжалваното решение 
поради нарушение на материалния закон и 
необоснованост – касационни отменителни 
основания по чл. 209, т. 3, предл. I и III 
от АПК. Направено е искане за отмяна на 
съдеб­ното решение и постановяване на ново 
решение по същество на спора, с което да се 
отхвърли предявената жалба. Претендира се 
присъждането на юрисконсултско възнаграж­
дение и за двете съдебни инстанции.
В касационната жалба на Държавна агенция 
„Национална сигурност“ се излагат съображе­
ния за неправилност на обжалваното решение 
поради наличието на всички касационни 
отменителни основания по чл. 209, т. 3 от 
АПК – нарушение на материалния закон, 
допуснати съществени нарушения на процесу­
алните правила и необоснованост. Направено 
е искане за отмяна на обжалваното съдебно 
решение като недопустимо и неправилно и 
постановяване на решение по същество на 
спора, с което да бъдат отхвърлени жалбите. 
Ответникът – Г. Х. Г., чрез процесуалния 
си представител в писмена молба изразява 
становище за неоснователност на касацион­
ните жалби. Претендира потвърждаване на 
атакуваното съдебно решение.
Прокурорът от Върховната касационна 
прокуратура дава мотивирано заключение за 
неоснователност на касационните жалби и 
предлага решението да бъде оставено в сила 
като валидно, допустимо и правилно.
Върховният административен съд в настоя­
щия си петчленен състав, след като прецени 
направените в жалбите оплаквания и във 
връзка със становищата на страните и дока­
зателствата по делото, констатира следното:
Касационните жалби са процесуално до­
пустими като подадени в срока по чл. 211 от 
АПК и от надлежни страни.
Разгледани по същество, те са неоснова­
телни.
За да отмени оспорените разпоредби от 
Правилника за прилагане на Закона за мерките 
срещу изпирането на пари (по-нататък нари­
чан само Правилника или ППЗМИП), съдът 
е приел, че тя е приета от компетентния за 
това орган, в съответствие с изискванията за 
форма, но при наличието на отменителните 
основания по чл. 146, т. 3 и 4 от АПК – до­
пуснати съществени нарушения на админи­
стративнопроизводствените правила. 
Така постановеното решение е валидно, до­
пустимо и правилно, не са налице релевираните 
от касационните жалбоподатели касационни 
основания по чл. 209, т. 3, предл. І – ІІІ от 
АПК.
Делото се разглежда за втори път пред 
тричленен състав на ВАС, след като с Решение 
№ 9646 от 2.09.2024 г. по адм.д. № 9522/2023 г. 
на петчленен състав на Втора колегия на ВАС 
е отменено Решение № 7802 от 12.07.2023 г. по 
адм.д. № 7210/2021 г. на ВАС, с което жалбата 
на Г. е била отхвърлена. В отменителното 
решение са дадени задължителни указания 
при новото разглеждане първоинстанционният 
съд да се произнесе по всички изложени в 
жалбата възражения.
Със ЗМИП се определят мерките за превен­
ция на използването на финансовата система 
за целите на изпирането на пари, както и 
организацията и контролът по тяхното из­
пълнение. Изпирането на пари представлява 
риск за цялото общество, за устоите на кон­
ституционния демократичен ред и управление 
и с негативно влияние върху икономиката, 
водещо до намаляване на ефективността на 
финансовата система, възпрепятстване на 
използването на европейските фондове, разру­